**Divadlo Thália** (maď. Thália Színház, dlhý tvar **Košické divadlo Thália Színház**), je divadlo maďarskej národnostnej menšiny v meste Košice. Divadlo bolo zriadené v roku 1969. Pod názvom *Košické divadlo Thália Színház* funguje v zriaďovateľskej pôsobnosti Košického samosprávneho kraja. Je divadlom putovným, väčšinu svojich vystúpení odohráva mimo Košíc, predovšetkým na juhu Slovenska a samozrejme v Maďarsku.

História
--------

Divadlo bolo pôvodne založené skôr ako putovné divadlo, nie ako kamenné sídlo v Košiciach. Bolo založené v roku 1969 no osamostatnilo sa až v roku 1990. Po 21 rokoch pôsobnosti zmenila pomenovanie z „scéna" na názov „divadlo". Divadlo založil významný režisér Sándor Beke. Jeho výrok „mesto v ktorom jazdia električky, dokáže podporiť aj divadlo", len podporilo túto zásadnú zmenu. Divadlo do dnes pôsobí ako zájazdové a vystupuje v menších aj väčších mestách a obciach.

Stranícke rozhodnutie z roku 1959 chcelo, aby popri v Komárne sídliacom *Divadle Matesz*, bolo vytvorené ďalšie maďarské oblastné divadlo. Podľa pôvodných plánov sa malo nachádzať v Rožňave. Od roku 1969 sa podarilo založiť divadlo s neoficálnym názvom *Divadlo Vox Humana*. Neskôr sa v Košiciach rozhodovalo o novom mene, a nakoniec sa rozhodlo pre meno *Thália* – múza divadelníctva.

Dnešné divadlo tak nieslo názov *Scéna Thália*. Prvým riaditeľom *Scény Thália* bol Sándor Beke a prvým dramaturgom Sándor Gál. Združenie divadla bolo tvorené časťou komárňanského *Mateszu*: Ferenc Lengyel, Ilona Gombos, Béla Várady, Mihály Gyurkovics, Zsuzsa Varga a László Csendes. Neskôr sa uskutočnilo aj výberové konanie, po ktorom sa k divadlu pridali: Mária Kövesdi Szabó, Jolán Tamás, Eszter Bittó, György Érsek a Lajos Horváth.

Budova
------

Prvou premiérou divadla bola komédia *„Sluha dvoch pánov"* 29. novembra 1969 v kultúrnom dome Gemerskej Hôrky. Dôvodom bol fakt, že košické sídlo divadla ešte nebolo pripravené na prevádzku. Budovu dnešného divadla postavili v roku 1935. Spočiatku budova slúžila ako telocvičňa a kultúrna sála maďarskej priemyslovky (dnes Stredná priemyselná škola Jozefa Szakkaya). Práce na rekonštrukcii týchto priestorov vykonávali členovia súboru. V polovici roku 1970 sa v týchto priestoroch predstavil súbor prvý krát košickým divákom.

V druhej polovici 90. rokov pribudla k divadlu ešte jedna menšia scéna s názvom *Máraiho štúdio*, umiestnené na Timonovej ulici č. 3. Túto zrekonštruovanú budovu odovzdali v septembri 2002, pričom do fasády je umiestnený reliéf z hry Sándora Máraiho *Košickí mešťania* (dielo Imricha Schrammela). Na dielo prispela *Umelecká akadémia Maďarskej republiky*. Hľadisko Thálie má kapacitu 304 miest (Veľká sála: 205, Máraiho štúdio: 99). Ročne dohrá Divadlo Thália Színház 160-170 predstavení a zhruba 60 predstavení v Košiciach.

Posledná rekonštrukcia väčšej budovy na Mojmírovej ulici prebehla v roku 2013 počas aktivít Košice - Európske hlavné mesto kultúry 2013.

Riaditelia
----------

S výnimkou štyroch rokov medzi rokmi 1990 – 2011 viedol košické *Divadlo Thália Színház* Peter Kolár. V medziobdobí rokov 1996 – 1999 bol riaditeľov divadla Tibor Fabó. V roku 1993 divadlo zakúpilo budovu, v ktorej sa nasledujúci rok otvorilo *Máraiho štúdio*. Budova prebehla rekonštrukciou v rokoch 1994 – 2002. *Veľká sála* divadla je v zriaďovateľskej pôsobnosti Košického samosprávneho kraja. Od roku 2011 vedie *Divadlo Thália Színház* režisér József Czajlik.

Referencie
----------

1. 1 2  Divadlo Thália Színház. *Kontakt* [online]. Košice: thaliaszinhaz.sk, [cit. 2021-02-04]. Dostupné online.
2. ↑  Divadlo Thália Színház. *Vedenie a Umelecký súbor* [online]. Košice: thaliaszinhaz.sk, [cit. 2021-02-04]. Dostupné online.
3. ↑  Finstat. *Divadlo Thália Színház* [online]. finstat.sk, [cit. 2021-02-04]. Dostupné online.
4. ↑  Slovakia Travel. *Divadlo Thália Színház* [online]. trip.slovakia.travel, [cit. 2021-02-04]. Dostupné online.
5. 1 2  Košice Región Turizmus. *Divadlo Thália* [online]. Košice: kosiceregion.com, [cit. 2021-02-04]. Dostupné online.
6. 1 2 3 4 5  Divadlo Thália Színház. *O divadle* [online]. Košice: thaliaszinhaz.sk, [cit. 2021-02-04]. Dostupné online.
7. 1 2 3   *Divadlo Thália* [online]. miribord.com, [cit. 2021-02-04]. Dostupné online.
8. 1 2  KOLCUN, Milan. *Divadlo Thália* [online]. Košice: kosice-city.sk, [cit. 2021-02-04]. Dostupné online.
9. ↑  BODNÁR, Gábor. *Divadlo Thália* [online]. Košice: kosice-mesto-sportu.soskch.sk, ľ015, [cit. 2021-02-04]. Dostupné online.
10. ↑  BETRIČOVÁ, Kristína. *Divadlo Thália* [online]. Bratislava: Rozhlas a televízia Slovenska, 2015-04-15, [cit. 2021-02-04]. Dostupné online.

Pozri aj
--------

* Zoznam samosprávnych divadiel na Slovensku

Externé odkazy
--------------

* Oficiálna stránka divadla (po slovensky)/(po maďarsky)

Súradnice: 48°43′02″S 21°15′26″V﻿ / ﻿48,717296°S 21,257204°V﻿ / 48.717296; 21.257204


|  |  |
| --- | --- |
| Portal | Košický portálDivadelný portál |

| * z
* d
* u
Významné slovenské divadlá |
| --- |
| Bratislava | 
* Slovenské národné divadlo
* Nová scéna
* Divadlo Astorka Korzo ’90
* Divadlo Aréna
* Divadlo Ludus
* Bratislavské bábkové divadlo
* Radošinské naivné divadlo
* Štúdio L+S
* Divadlo GUnaGU
* Divadlo Pavla Országha Hviezdoslava

 |
| Západné Slovensko | 
* Divadlo Jána Palárika v Trnave
* Divadlo Andreja Bagara v Nitre
* Staré divadlo Karola Spišáka v Nitre
* Jókaiho divadlo v Komárne

 |
| Stredné Slovensko | 
* Štátna opera v Banskej Bystrici
* Divadlo Jozefa Gregora Tajovského vo Zvolene
* Slovenské komorné divadlo v Martine
* Bábkové divadlo na rázcestí v Banskej Bystrici
* Mestské divadlo v Žiline
* Bábkové divadlo v Žiline

 |
| Východné Slovensko | 
* Národne divadlo Košice
* Divadlo Jonáša Záborského v Prešove
* Divadlo Alexandra Duchnoviča v Prešove
* Divadlo Thália v Košiciach
* Divadlo Romathan v Košiciach
* Spišské divadlo v Spišskej Novej Vsi
* Divadlo Kontra v Spišskej Novej Vsi

 |